রুশ–জাপান যুদ্ধ
রুশ–জাপান যুদ্ধ (, "Russko-yaponskaya voina"; "Nichirosensō"; ১৯০৪–১৯০৫) বিংশ শতাব্দীর প্রারম্ভে রাশিয়া এবং জাপানের মধ্যে সংঘটিত হয়েছিল। এই যুদ্ধের প্রধান কারণ ছিল মাঞ্চুরিয়া ও কোরিয়ায় দেশ দুইটির বিপরীতমুখী সাম্রাজ্যবাদী স্বার্থ। যুদ্ধটি মূলত দক্ষিণ মাঞ্চুরিয়ার লিয়াওদং উপদ্বীপ ও মুকদেনে, কোরিয়া ও জাপানের সীমান্তবর্তী সাগরসমূহে এবং পীত সাগরে সংঘটিত হয়েছিল।
রুশ–চীন সীমান্ত সংঘর্ষ
রুশ–চীন সীমান্ত সংঘর্ষ (১৬৪৯–১৬৮৯) ছিল ১৬৪৯ থেকে ১৬৮৯ সালে চীন সাম্রাজ্য ও কোরিয়ার সঙ্গে রাশিয়া ও কসাকদের ধারাবাহিক সীমান্ত সংঘর্ষ। রাশিয়া কর্তৃক আমুর নদীর উত্তর তীরের অঞ্চল দখলের প্রচেষ্টা থেকে এই সংঘর্ষের সূত্রপাত ঘটে। ১৬৮৬ সালে চীনা সৈন্যরা কসাকদের আলবাজিন দুর্গের ওপর আক্রমণ চালিয়ে সেটি দখল করে নেয়। অবশেষে ১৬৮৯ সালে রাশিয়া নের্চিনস্কের সন্ধিতে স্বাক্ষর করে চীন সাম্রাজ্যের নিকট বিরোধপূর্ণ অঞ্চল হস্তান্তর করলে যুদ্ধের অবসান ঘটে।